వైద్యుల బృందం సమన్వయకర్త మురళీధరన్ సాక్ష్యంచెన్నై, డిసెంబరు 19(ఆంధ్రజ్యోతి): అపోలో ఆసుపత్రిలో దివంగత ముఖ్యమంత్రి జయలలితకు అందించిన చికిత్సలకు సంబంధించిన నివేదికను తనకు ఇవ్వలేదని మద్రాసు మెడికల్ కాలేజీ డీన్ మురళీధరన్ సాక్ష్యం చెప్పారు. జయ మృతిపై విచారించేందుకు ఏర్పాటైన హైకోర్టు రిటైర్డ్ జడ్జి ఆరుముగస్వామి ఎదుట మంగళవారం ఆయన హాజరయ్యారు. జయ ఆసుపత్రిలో చేరిన వెంటనే ఆమెకు అందిస్తున్న చికిత్సలను పరిశీలించేందుకు ప్రభుత్వం ఏర్పాటు చేసిన ఐదుగురు సభ్యుల వైద్య బృందానికి తాను సమన్వయకర్తగా వ్యవహరించానని మురళీధరన్ తెలిపారు. ఈ బృందంలోని ప్రభుత్వ డాక్టర్ బాలాజీ మాత్రమే అపోలో ఆసుపత్రిలో చికిత్స పొందుతుండగా జయను చూశారన్నారు. మిగిలిన వైద్యులెవరూ ఆమె చికిత్స పొందుతున్న ఐసీయూ ఛాయలకూ వెళ్లలేదని, ఆమెకు అందిస్తున్న చికిత్సలపై గుర్తు తెలియని డాక్టర్లు తమకు ప్రకటనలు అందజేసేవారని వివరించారు.
vaidyula brundam samanvayakarta muralidharan saakshyanchennai, disembaru 19(aandhrajyoti): apolo aasupatrilo divangata mukhyamantri jayalalitaku andinchina chikitsalaku sambandhinchina nivedikanu tanaku ivvaledani madrasu medical callagy dean muralidharan saakshyam cheppaaru. jaya mrutipai vichaarinchenduku erpaataina hycortu retired jadji aarumugaswamy eduta mangalavaaram aayana haajarayyaaru. jaya aasupatrilo cherina ventane aameku andistunna chikitsalanu pariseelincheenduku prabhutvam erpaatu chesina aiduguru sabhyula vaidya brundaaniki taanu samanvayakartagaa vyavaharinchaanani muralidharan telipaaru. ee brundamlooni prabhutva dactor balaji matrame apolo aasupatrilo chikitsa pondutundagaa jayanu chusaarannaaru. migilina vaidyulevaruu aame chikitsa pondutunna icu chaayalakuu vellaledani, aameku andistunna chikitsalapai gurtu teliyani daaktarlu tamaku prakatanalu andajesevaarani vivarinchaaru.